Qurol uchun ruxsatnoma qanday olinishi aniqlashtirildi

Norma’ning yozishicha, hujjat bilan qurol va uning o‘q-dorilari muomalasi sohasida ruxsat berishga doir talablar va shartlarni, shuningdek ruxsatnoma berish yoki berishni rad etish, uning amal qilishini to‘xtatib turish, tugatish va bekor qilish hamda ruxsat berishga doir talablar va shartlarga rioya etilishini nazorat qilish tartibini nazarda tutuvchi quyidagi nizomlar tasdiqlandi: 
Yuridik shaxslarning qurol va uning o‘q-dorilari muomalasi sohasida ruxsat berish tartib-taomillaridan o‘tish tartibi to‘g‘risidagi nizom;
O‘zbekiston fuqarolari, fuqaroligi bo‘lmagan shaxslar va chet el fuqarolarining qurol va uning o‘q-dorilari muomalasi sohasida ruxsat berish tartib-taomillaridan o‘tish tartibi to‘g‘risidagi nizom.

 

Qaror kuchga kirganidan keyin uch oy ichida «Qurol to‘g‘risida»gi qonunga muvofiq yuridik va jismoniy shaxslardagi mavjud pnevmatik qurollar ichki ishlar organlarida ro‘yxatga qo‘yiladi.

 

Quyidagilar qurol muomalasi sohasida harakatlarni amalga oshirish uchun ruxsat berishga doir asosiy talablar va shartlar hisoblanadi:
Qurol va uning o‘q-dorilari muomalasi sohasida aniq harakatlarni bajarish va (yoki) muayyan faoliyatni amalga oshirishda ruxsat berishga doir qo‘shimcha talablar va shartlarga quyidagilar kiradi:
a) fuqaroviy, xizmat va kolleksiya quroli hamda uning o‘q-dorilarini olish bo‘yicha:
mamlakat hududida qurol va uning o‘q-dorilarini faqat ularni realizatsiya qilish bo‘yicha faoliyatni amalga oshirish uchun litsenziyaga ega bo‘lgan yuridik shaxslar orqali olish;
qurol va uning o‘q-dorilari olingandan (yoki realizatsiya qilingandan) so‘ng 10 kun muddatda ruxsatnomani rasmiylashtirish uchun hujjatlarni taqdim etish;
b) fuqaroviy, xizmat va kolleksiya quroli hamda uning o‘q-dorilarini saqlash bo‘yicha:
jamoat tartibi va xavfsizligini ta'minlash uchun zarur moddiy-texnik bazaning va uskunalarning mavjudligi;
o‘rnatilgan signalizatsiya vositalari Milliy gvardiyaning texnik qo‘riqlash markaziga ulanishini ta'minlash va boshqalar.

 

Shuningdek, nizomda ruxsatnomalarni rasmiylashtirish sxemasi, ruxsatnomalar olish uchun taqdim etiladigan hujjatlar ro‘yxati keltirilgan, ularni berishni nazorat qilish tartibi, ruxsatnomalar reyestrini yuritish tartibi belgilangan.